ตร.เม็กซิโก รวบหญิง 3 คนจับตัวเด็ก 23 คน พร้อมบังคับให้ขายของตามถนน
ตำรวจได้บุกเข้าไปบ้านหลังหนึ่ง เพื่อทลายขบวนการแรงงานทาสเด็ก พร้อมช่วยเหลือเด็กกว่า 23 คนที่ถูกลักพาตัวมาเมื่อวันที่ 22 กรกฎาคม สำนักข่าวฟ็อกซ์ 5 ได้รายงานว่าเจ้าหน้าที่ตำรวจในรัฐเชียปัส ประเทศเม็กซิโก ได้เข้าจับกุมหญิง 3 คนที่ได้ทำการลักพาตัวและกักขังเด็กอย่างน้อย 23 คน เมื่อวันอังคารที่ 21 กรกฎาคม ในจำนวนดังกล่าวเป็นเด็กอายุในช่วงวัย 2 ถึง 15 ปี ทั้งนี้มีเด็กทารกอายุ 3 เดือนถึง 20 เดือนรวมอยู่ด้วย 3 คนอัยการ กล่าวว่า ผู้ก่อเหตุได้ทำการทำร้ายร่างกายเด็ก พร้อมบังคับออกไปขายเครื่องประดับขนาดเล็กตามท้องถนน และบังคับอีกว่าเด็กๆ ต้องได้เงินจำนวนหนึ่งมิเช่นนั้นเด็กคนดังกล่าวจะไม่ได้รับอนุญาตให้กลับบ้านหรือรับประทานอาหาร ส่งผลให้เด็กที่ถูกจับตัวไม่ได้รับสารอาหารเพียงพอและมีสภาพอ่อนแรงนอกจากนี้ จากทางอัยการยังได้ฉายวิดีโอที่แสดงถึงสภาพภายในบ้านของผู้ก่อเหตุทั้งสามคน ซึ่งจากวิดีโอแสดงให้เห็นว่าเด็กที่ถูกจับกุมต่างนอนบนพื้นซีเมนต์หรือบนลังกระดาษเท่านั้น โดยขณะนี้เด็กที่ถูกจับตัวได้รับความช่วยเหลือจากเจ้าหน้าที่สวัสดิการ ซึ่งเจ้าหน้าที่ตำรวจยังได้เผยแพร่ภาพของเด็กๆ ที่ร่วมรับประทานอาหารจากข้าวกล่องที่ทางเจ้าหน้าที่ตำรวจจัดเตรียมมาให้อย่างไรก็ตาม นางฮวนนา เปเรซ (Juana Perez) แม่ของ ดีแลน (Dylan) เด็กชายวัย 2 ขวบ ที่หายตัวไปเมื่อสามสัปดาห์ก่อน ได้ออกมาขอความช่วยเหลือกับ นายแอนเดรส มานูเอล โลเปซ โอบาดอร์ ประธานาธิบดีเม็กซิโก เนื่องจากลูกชายของเธอไม่ได้อยู่ในกลุ่มเด็กที่เพิ่งได้รับความช่วยเหลือจากตำรวจ ซึ่งจากภาพของกล้องวงจรปิดแสดงให้เห็นว่า เด็กชายวัย 2 ขวบ ถูกเด็กหญิงอายุราวๆ 13 ปี คว้าแขนก่อนจะนำตัวออกจากตลาดไป ทั้งนี้ทางการยังไม่ได้ยืนยันว่า ดีแลน อยู่ในกลุ่มของเด็กที่ทางเจ้าหน้าที่สามารถให้ความช่วยเหลือได้หรือไม่โดย เมืองซาน คริสโตบอล เด ลาส คาซัส (San Cristobal La Las Casas) ในรัฐเชียปัส และสถานที่เกิดเหตุ ถือเป็นหนึ่งในเมืองที่สวยงามและได้รับความนิยมในหมู่นักท่องเที่ยว และเป็นเรื่องปกติที่จะมีเด็กออกมาขายของที่ระลึกตามท้องถนน.
ตำรวจในเม็กซิโกบุกเข้าไปบ้านหลังหนึ่ง เพื่อทลายขบวนการแรงงานทาสเด็ก พร้อมช่วยเหลือเด็กกว่า 23 คนที่ถูกลักพาตัวมา
ลักพาตัวเด็ก,แรงงานเด็ก,เม็กซิโก,เชียปัส,ข่าวต่างประเทศ